Nape 'a Motana se fiksieverhaal Son-In-Law of the Boere (2010) lyk op die oog af na 'n liefdesverhaal tussen die stereotipiese swart "Jim-van-die-platteland-in-Jo'burg" en 'n Afrikaanse blanke vroulike onderwyskollega tydens 'n oorgangstyd in die SuidAfrikaanse sosio-politieke geskiedenis. Nogtans, soos hierdie artikel dit na vore bring, is die teks 'n meesleurende en transformerende verhaal wat gelees behoort te word as 'n literere transkulturasie van drie modusse van sosiale omgang: (1) die literere historiografie van Afrika-literatuur en die eienaarskap daarvan, (2) vegetarianisme as 'n metafoor vir transformasie in 'n postkoloniale en postapartheid samelewing, en (3) die voorstelling van inheemse rituele praktyke in die moderniteit van bevrydingsera Suid-Afrika. Verder suggereer die roman dat toegang tot Afrikafiksietekste en 'n korps van gemotiveerde opvoeders in Suid-Afrikaanse skole grootliks sal bydra tot die ontwikkeling van noodsaaklike geletterdheid en om "literere kwashiorkor" waarna in die titel van hierdie artikel verwys word te oorkom.